CELEX: 62010TN0413
Language: el
Date: 2010-09-15 00:00:00
Title: Υπόθεση T-413/10: Προσφυγή που ασκήθηκε στις 15 Σεπτεμβρίου 2010 — Socitrel κατά Επιτροπής

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/34
            
         Προσφυγή που ασκήθηκε στις 15 Σεπτεμβρίου 2010 — Socitrel κατά Επιτροπής
   (Υπόθεση T-413/10)
   ()
   2010/C 317/62
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Socitrel — Sociedade Industrial de Trefilaria, SA (São Romão de Coronado, Πορτογαλία) (εκπρόσωποι: F. Proença de Carvalho και T. de Faria, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   
               —
            
            
               Να ακυρώσει το άρθρο 1 και το άρθρο 2 της αποφάσεως της Επιτροπής, της 30ής Ιουνίου 2010, περί διαδικασίας εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38.344 — Προεντεταμένος χάλυβας), καθ’ όσον αφορά την προσφεύγουσα·
            
         
               —
            
            
               Να μειώσει το πρόστιμο·
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσβαλλόμενη από την προσφεύγουσα απόφαση είναι η ίδια με την προσβαλλόμενη στην υπόθεση T-385/10, ArcelorMittal Wire France κ.λπ. κατά Επιτροπής.
   Η προσφεύγουσα προβάλλει στο Γενικό Δικαστήριο τους ακόλουθους ισχυρισμούς:
   
               i)
            
            
               Σοβαρές ελλείψεις της αιτιολογίας της προσβαλλομένης αποφάσεως κατά παράβαση του άρθρου 296 ΣΛΕΕ, παραβίαση της αρχής της δικαιολογημένης εμπιστοσύνης κατά την επιβολή του προστίμου, και προσβολή των δικαιωμάτων άμυνας της προσφεύγουσας στο πλαίσιο της επιμέτρησης του προστίμου που της επιβλήθηκε.
            
         
               ii)
            
            
               Προσβολή των δικαιωμάτων άμυνας της SOCITREL, λόγω υπέρμετρης διάρκειας της διοικητικής διαδικασίας της Ευρωπαϊκής Επιτροπής, που πλήττει το δικαίωμα της διεξαγωγής της διαδικασίας εντός ευλόγου προθεσμίας, που συνάγεται από το άρθρο 6, παράγραφος 1, της Ευρωπαϊκής Σύμβασης των Δικαιωμάτων του Ανθρώπου.
            
         Επικουρικώς,
   
               iii)
            
            
               Παράβαση του άρθρου 101 της ΣΛΕΕ και κατάφωρη πλάνη εκτιμήσεως καθ’ όσον κρίθηκε ότι η SOCITREL δεν δρούσε αυτόνομα στην αγορά.
            
         
               iv)
            
            
               Η προσφεύγουσα θεωρεί επίσης ότι η Ευρωπαϊκή Επιτροπή υπέπεσε σε κατάφωρη πλάνη καθ’ όσον, για τον προσδιορισμό του ορίου του 10 % επί του όγκου των συναλλαγών, το οποίο επιβάλλεται κατά την επιμέτρηση των προστίμων, συνυπολόγισε τον συνολικό όγκο συναλλαγών των επιχειρήσεων Emesa, Galycas και ITC, οι οποίες, κατά τον χρόνο της παραβάσεως, δεν ανήκαν στον Όμιλο PREVIDENTE.
            
         
               v)
            
            
               Παραβίαση της αρχής της αναλογικότητας, της απαγόρευσης των διακρίσεων και της δικαιολογημένης εμπιστοσύνης κατά τον καθορισμό του προστίμου.